காலி மும்மொழிக் கல்வெட்டு
[[File:Gall Trilingual Inscription.jpg|thumb|upright|இலங்கையின் கொழும்பு தேசிய நூதனசாலையில்  காட்சிக்கு வைக்கப்பட்டுள்ள காலி மும்மொழி கல்வெட்டு - திசம்பர் 2011.]]
 '''காலி மும்மொழிக் கல்வெட்டு''' (''Galle Trilingual Inscription'') [[இலங்கை]]யின் [[காலி]]யில் சீனக் கடற்படைத்தளபதி [[செங் கே]] இத்தீவிற்கு இரண்டாம் முறை வந்ததின் நினைவாக '''1409'''  ஆண்டில் [[சீன மொழி|சீன]], [[தமிழ்]], [[பாரசீக மொழி|பாரசீகம்]] ஆகிய மூன்று [[மொழி]]களில் எழுதப்பட்ட [[பாறை|கற்றூண்]] [[கல்வெட்டியல்|கல்வெட்டு]] ஆகும். இந்த உரையில் சீனத் தளபதியாலும் பிறராலும்    [[சிவனொளிபாத மலை]]யின் மீதான [[அல்லாஹ்]],  [[தமிழர்]] கடவுளாம் [[தொண்டீசுவரம்|தேனாவரை நாயனார்]] மற்றும் [[புத்தக் கோவில்களின் பட்டியல்|புத்தர் கோவில்]]களுக்குக் கொடுக்கப்பட்ட நன்கொடைகள் விவரிக்கப்பட்டுள்ளன. உலகம் வணிக நோக்குடன் அமைதியான இடமாகத் திகழ இந்துக் கடவுளரை கடற்த்தளபதி வேண்டிக் கொண்டார்.&lt;ref&gt;Robert D. Kaplan. (2010) ''Monsoon: The Indian Ocean and the Future of American Power''&lt;/ref&gt; இக்கல்வெட்டு காலியில் 1911இல் கண்டெடுக்கப்பட்டு தற்போது [[கொழும்பு தேசிய அருங்காட்சியகம்|கொழும்பு தேசிய அருங்காட்சியகத்தில்]] காட்சிப்படுத்தப்பட்டுள்ளது.
 
 1409இல் தனது மூன்றாவது முறையான பயணத்தில் செங் கே  [[சீன மக்கள் குடியரசு|சீனாவிலிருந்து]] புறப்படும்போதே இலங்கையில் எழுப்ப திட்டமிட்டிருந்த   [[பன்மொழிப் புலமை|பன்மொழி]] கல்வெட்டை தன்னுடன் கொணர்ந்தான். இந்த நாள் பெப்ரவரி 15, 1409 ஆகும்; இக்கல்வெட்டு [[நாஞ்சிங்]]கில் பொறிக்கப்பட்டுள்ளது. சீனமொழியிலான உரை [[கௌதம புத்தர்|கௌதம புத்தரை]] போற்றுவதோடு அவருக்கு அளிக்கப்பட்ட தாராளமான நன்கொடையை விவரிக்கிறது.
 
 இக்கல்வெட்டினை எஸ். எச். தோம்லின் என்ற பொறியாளர் 1911இல் கண்டெடுத்தார். இலங்கை நூதனசாலையில் உள்ளதைப் போலவே தற்கால நகலொன்று நாஞ்சிங்கின்   புதையல் படகுத்துறை பூங்காவில் நிறுவப்பட்டுள்ளது.
 
 ==வழங்கல்கள்==
 [[File:Treasure Boat Shipyard - stele pavilion - Galle stele - detail - P1080095.JPG|thumb|காலி கல்வெட்டு (தற்கால நகல்), கீழ்ப் பாதி.]]
 1,000 [[தங்கம்|தங்கக் காசுகள்]]; 5,000 [[வெள்ளி (மாழை)|வெள்ளிக் காசுகள்]]; 50  பூந்தையலிடப்பட்ட [[பட்டு]] தொகுதி பல வண்ணங்களில்; 50 பட்டு [[டபெட்டா]], பல வண்ணங்களில்; 4 சோடிகள்  ஆபரண [[பதாகை]]கள், தங்க பூந்தையலிட்ட பன்னிறமுள்ள [[பட்டு]]- 2 சோடிகள் சிவப்பில், ஒரு சோடி மஞ்சளில், ஒரு சோடி கருப்பில்; 5 பழங்கால பித்தளை [[ஊதுபத்தி]] தாங்கிகள்; 5 சோடி பழங்கால பித்தளை [[மலர்]] சட்டிகள் - லாக்குவரில் தங்க வடிவங்களுடனும் தங்க  நிறுத்தங்களுடனும்; 5 மஞ்சள் [[பித்தளை]] விளக்குகள் லாக்குவரில் தங்க வடிவங்களுடனும் தங்க  நிறுத்தங்களுடனும்; சிவப்பு நிறத்தில் 5 ஊதுபத்தி [[கிண்ணம்|கிண்ணங்கள்]] லாக்குவரில் தங்க வடிவங்களுடனும் தங்க  நிறுத்தங்களுடனும்; 6 சோடி தங்கத் தாமரை மலர்கள்; 2,500 அலகுகள் நறுமண [[எண்ணெய்]]; 10 சோடி [[மெழுகு]] [[மெழுகுவர்த்தி|வத்தி]]கள்; 10 தூப கட்டிகள்.
 
 == மேற்சான்றுகள் ==
 {{Reflist}}
 ==மேலும் அறிய==
 * Xinhua News Agency (2005), ''[http://www.china.org.cn/english/features/zhenhe/134661.htm Zheng He: A Peaceful Mariner and Diplomat]''.
 
 == வெளி இணைப்புகள் ==
 {{commonscat|Zheng He Galle Stele|செங் கே கல்வெட்டு}}
 * [http://cf.hum.uva.nl/galle/galle/trilingual.html கடற்தளபதி செங் ஹேயின் மும்மொழி கல்வெட்டு] {{Webarchive|url=https://web.archive.org/web/20080802010809/http://cf.hum.uva.nl/galle/galle/trilingual.html |date=2008-08-02 }}
 
 [[பகுப்பு:1410]]
 [[பகுப்பு:இலங்கைக் கல்வெட்டுகள்]]
 [[பகுப்பு:காலி மாவட்டம்]]
 [[பகுப்பு:சீனத் தமிழியல்]]